Alex Král

Alex Král (sündinud 19. mail 1998 Košices) on Slovakkias sündinud Tšehhi jalgpallur, kes mängib kaitsva poolkaitsjana Hispaania kõrgliigaklubis Espanyol ja Tšehhi jalgpallikoondises.

Ta alustas klubikarjääri Tšehhi klubis FK Teplice, mille meeskonnas debüteeris ta Tšehhi kõrgliigas hooajal 2016–17.

2019. aasta jaanuaris sõlmis ta lepingu Tšehhi kõrgliigaklubiga Praha Slavia. Sama aasta septembris siirdus ta Venemaa kõrgliigaklubisse Moskva Spartak, kellega sõlmis viieaastase lepingu. 2021. aasta augustis suundus Spartakist laenule Inglismaa kõrgliigaklubisse West Ham Unitedi, kus sai hooaja jooksul kirja vaid kuus mängu, millest ainult ühe Inglismaa kõrgliigas. Hooajal 2022/23 oli ta Spartakist laenul Saksamaa kõrgliigaklubis Schalke.

2023. aasta juunis liitus ta Saksamaa kõrgliigaklubiga Berliini Union. 2024. aasta augustis läks ta sealt laenule äsja Hispaania kõrgliigasse tagasi tõusnud klubisse Espanyol.

Tšehhi jalgpallikoondises debüteeris Král 26. septembril 2019 sõprusmängus Brasiilia vastu. Koondisekarjääri esimese värava lõi ta sama aasta 14. oktoobril sõprusmängus Põhja-Iirimaa vastu. Ta kuulus Tšehhi koondisse 2021. aasta Euroopa meistrivõistlustel.

Kategooria:Tšehhi jalgpallurid
Kategooria:Moskva Spartaki jalgpallurid
Kategooria:West Ham Unitedi mängijad
Kategooria:FC Schalke 04 mängijad
Kategooria:1. FC Union Berlini mängijad
Kategooria:RCD Espanyoli jalgpallurid
Kategooria:Premier League'i mängijad
Kategooria:Bundesliga mängijad
Kategooria:La Liga mängijad
Kategooria:Sündinud 1998